****

**ประกาศองค์การบริหารส่วนตำบลสินปุน**

**เรื่อง รับสมัครเพื่อสรรหาและเลือกสรรบุคคลเป็นพนักงานจ้างขององค์การบริหารส่วนตำบลสินปุน**

**---------------------------**

ด้วยองค์การบริหารส่วนตำบลสินปุน จะดำเนินการสรรหาและเลือกสรรพนักงานจ้าง เพื่อ

แต่งตั้งเป็นพนักงานจ้าง จึงอาศัยตามความในข้อ ๑๙ ตามประกาศคณะกรรมการพนักงานส่วนตำบลจังหวัดสุราษฎร์ธานี เรื่อง กำหนดหลักเกณฑ์เกี่ยวกับพนักงานจ้างขององค์การบริหารส่วนตำบล ลงวันที่ ๕ กรกฎาคม พ.ศ.๒๕๔๗ และแก้ไขเพิ่มเติมถึงฉบับปัจจุบัน ประกอบกับมติในการประชุมครั้งที่ 9/๒๕60 เมื่อวันที่ 22 กันยายน ๒๕60 เห็นชอบให้องค์การบริหารส่วนตำบลสินปุน ประกาศใช้แผนอัตรากำลัง 3 ปี (รอบ 2561 - 2563) จึงประกาศรับสมัครเพื่อสรรหาและเลือกสรรบุคคลเป็นพนักงานจ้าง โดยมีรายละเอียดดังนี้

1. **ประเภทและตำแหน่งที่รับสมัคร**

**1.1 พนักงานจ้างตามภารกิจ (ผู้มีทักษะ)**

- ตำแหน่ง พนักงานขับรถยนต์ จำนวน 1 อัตรา

**1.2 ประเภทพนักงานจ้างทั่วไป**

- ตำแหน่ง คนงานทั่วไป จำนวน 2 อัตรา **๒. คุณสมบัติทั่วไป และคุณสมบัติเฉพาะสำหรับตำแหน่ง ดังนี้**

**๒.๑ คุณสมบัติทั่วไป**

ผู้สมัครต้องมีคุณสมบัติและไม่มีลักษณะต้องห้าม ตามข้อ ๔ แห่งประกาศคณะกรรมการพนักงานส่วนตำบลจังหวัดสุราษฎร์ธานี เรื่อง กำหนดหลักเกณฑ์ที่เกี่ยวกับพนักงานจ้างขององค์การบริหารส่วนตำบล ลงวันที่ ๕ กรกฎาคม ๒๕๔๗

1. มีสัญชาติไทย
2. มีอายุไม่ต่ำกว่า ๑๘ ปี และไม่เกิน ๖๐ ปี
3. ไม่เป็นบุคคลล้มละลาย
4. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือ

จิตฟั่นเฟือน ไม่สมประกอบ หรือเป็นโรคดังต่อไปนี้

(ก) โรคเรื้อนในระยะติดต่อ หรือในระยะที่ปรากฏอาการเป็นที่รังเกียจแก่สังคม

(ข) วัณโรคในระยะอันตราย

(ค) โรคเท้าช้าง ในระยะที่ปรากฏอาการเป็นที่รังเกียจแก่สังคม

(ง) โรคติดยาเสพติดให้โทษ

(จ) โรคพิษสุราเรื้อรัง

(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรค การเมือง

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(๗) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

-2-

(๘) ไม่เป็นผู้เคยถูกลงโทษให้ออก ปลดออกหรือไล่ออกจากราชการ รัฐวิสาหกิจ หรือหน่วยงานอื่นของรัฐ

(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

สำหรับพระภิกษุหรือสามเณร ไม่สามารถสมัครเข้ารับการเลือกสรรเพื่อบรรจุและแต่งตั้งเป็นพนักงานจ้างขององค์การบริหารส่วนตำบลสินปุนได้ ทั้งนี้ เป็นไปตามนัยหนังสือกรมสารบรรณคณะรัฐมนตรี ฝ่ายบริหาร ที่ นว 89/2501 ลงวันที่ 27 มิถุนายน 2501 และตามความในมาตรา 5 ของคำสั่งมหาเถรสมาคม ลงวันที่ 22 กันยายน 2521

**๒.๒ คุณสมบัติเฉพาะตำแหน่งและความรู้ความสามารถที่ต้องการและหลักเกณฑ์การคัดเลือก**

**คุณสมบัติเฉพาะสำหรับตำแหน่ง พนักงานขับรถยนต์ และ คนงานทั่วไป**

**(เอกสารหมายเลข 1 - 3)**

**3.หลักเกณฑ์การตัดสิน**

การตัดสินว่าผู้ใดเป็นผู้ได้รับการเลือกสรรให้ถือเกณฑ์ว่าต้องเป็นผู้สอบได้คะแนนไม่ต่ำกว่าร้อยละ ๖๐

**4. วัน เวลา และสถานที่รับสมัคร**

ผู้ประสงค์จะสมัคร ติดต่อขอรับใบสมัครและยื่นใบสมัครด้วยตนเองได้ที่ สำนักปลัด องค์การบริหารส่วนตำบลสินปุน อำเภอพระแสง จังหวัดสุราษฎร์ธานี ตั้งแต่วันที่ 24 ตุลาคม 2560 ถึงวันที่ 3 พฤศจิกายน 2560 เวลา 08.30 – 16.30 (ในวันและเวลาราชการ) สอบถามรายละเอียดได้ที่ 0 - 7732 - 6103 หรือ www.sinpun.go.th

**5. เอกสารและหลักฐานที่ต้องนำมายื่นพร้อมใบสมัคร**

๔.๑ ผู้ประสงค์จะสมัครต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งสำเนาเอกสารอื่นที่ลงชื่อรับรองสำเนาถูกต้องมายื่นในวันสมัคร ดังต่อไปนี้

(๑) รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว ถ่ายไม่เกิน ๖ เดือน (นับถึงวันสมัคร) จำนวน ๓ รูป และให้ผู้สมัครลงนามรับรองหลังรูปถ่าย

(๒) สำเนาทะเบียนบ้านฉบับเจ้าบ้านพร้อมสำเนา ๑ ฉบับ

(๓) บัตรประจำตัวประชาชนพร้อมสำเนา ๑ ฉบับ

(๔) ใบรับรองแพทย์ที่แสดงว่าไม่เป็นโรคต้องห้าม ตามที่คณะกรรมการพนักงานส่วนตำบลจังหวัดสุราษฎร์ธานี (ก.อบต.จังหวัดสุราษฎร์ธานี) กำหนด ซึ่งออกให้ไม่เกิน ๑ เดือน (นับถึงวันสมัคร)

(๕) ใบรับรองผ่านการเกณฑ์ทหาร (ส.ด.๙) (ถ้ามี)

(๖) เอกสารอื่น ๆ เช่น ทะเบียนสมรส ใบหย่า ใบเปลี่ยนชื่อ-สกุล (ถ้ามี)

(๗) หนังสือรับรองจากหน่วยงานหรือส่วนราชการ ที่แสดงว่าเป็นผู้มีความรู้ความสามารถในการทำงาน (ถ้ามี)

๔.๒ ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งที่สมัครตรงตามที่ประกาศรับสมัครสอบจริง และจะต้องกรอกรายละเอียด ต่าง ๆ ในใบสมัคร พร้อมทั้งยื่นและแสดงหลักฐานตามวัน เวลา และสถานที่กำหนด ในกรณีที่มีการผิดพลาดอันเกิดจากผู้สมัครไม่มายื่นหลักฐานตามวันเวลาและสถานที่ที่กำหนด หรือยื่นไม่ครบถ้วน จะถือว่าเป็นผู้ขาดคุณสมบัติในการสมัคร และหากมีการปลอมแปลงเอกสารที่ใช้สมัครสอบจะถูกดำเนินคดีตามกฎหมาย

/-2-(8)ไม่เคยเป็นผู้ถูกลงโทษ...

-3-

**6. ค่าธรรมเนียมการสมัคร**

ผู้สมัครสอบจะต้องเสียค่าธรรมเนียมในการสมัครสอบ ตำแหน่งละ 100 บาท ค่าธรรมเนียมสอบจะไม่จ่ายคืนให้เมื่อได้ประกาศรายชื่อว่าเป็นผู้มีสิทธิเข้าสอบ เว้นแต่ มีการยกเลิกการสอบในครั้งนี้ทั้งหมดเนื่องจากมีการทุจริต จึงให้จ่ายคืนค่าธรรมเนียมแก่ผู้สมัครสอบเฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริต

**7. ประกาศรายชื่อผู้มีสิทธิเข้ารับการเลือกสรร/วันเลือกสรร/และวันประกาศผลการเลือกสรร**

7.๑ องค์การบริหารส่วนตำบลสินปุน จะประกาศรายชื่อผู้มีสิทธิเข้ารับการเลือกสรร **ในวันจันทร์ที่ 6 พฤศจิกายน ๒๕60** โดยปิดประกาศ ณ ที่ทำการองค์การบริหารส่วนตำบลสินปุน และเว็บไซต์ http://www.sinpun.go.th

7.2 กำหนดสอบภาคความเหมาะสมกับตำแหน่ง คะแนน 100 คะแนน **ในวันพุธที่ 8 พฤศจิกายน 2560**  **เวลา 09.00 น. เป็นต้นไป** ณ ที่ทำการองค์การบริหารส่วนตำบลสินปุน ดังนี้

|  |  |  |  |
| --- | --- | --- | --- |
| **ว.ด.ป.** | **เวลา** | **รายละเอียดการสอบ** | **ตำแหน่ง** |
| 8 พ.ย. 2560 | 09.00 น.- 12.00น. | สอบสัมภาษณ์จากประวัติส่วนตัว ประวัติการศึกษา และพฤติกรรมที่ปรากฏทางอื่นของผู้เข้าสอบเพื่อพิจารณาความเหมาะสมในด้านต่าง ๆ | - คนงานทั่วไป  -พนักงานขับรถยนต์ |
| 8 พ.ย. 2560 | 13.00 น.เป็นต้นไป | การทดสอบตัวอย่างงาน การทดสอบด้วยสถานการณ์จำลองความสามารถที่ใช้ในการปฏิบัติหน้าที่เฉพาะตามที่ระบุไว้ตามมาตรฐานกำหนดตำแหน่ง | -พนักงานขับรถยนต์ |

7.๔ กำหนดวันประกาศผลการเลือกสรร องค์การบริหารส่วนตำบลสินปุน จะประกาศผลการเลือกสรร **ในวันพฤหัสบดีที่ 9 พฤศจิกายน 2560** โดยปิดประกาศ ณ ที่ทำการองค์การบริหารส่วนตำบลสินปุน และเว็บไซต์ http://www.sinpun.go.th

**8. การขึ้นบัญชีผู้ที่ผ่านการเลือกสรร**

8.๑ การขึ้นบัญชีผู้ผ่านการเลือกสรร โดยเรียงลำดับที่จากผู้ที่ได้คะแนนรวมสูงสุดลงมาตามลำดับ ในกรณีที่ได้คะแนนเท่ากันจะพิจารณาให้ผู้ที่มีคะแนนสัมภาษณ์มากกว่าในลำดับที่สูงกว่า ถ้ายังได้เท่ากันอีกก็ให้ผู้ได้รับเลขประจำตัวสอบก่อน เป็นผู้อยู่ในลำดับสูงกว่า

๗.๒ การขึ้นบัญชีผู้ผ่านการเลือกสรร จะใช้เพื่อแต่งตั้งเป็นระยะเวลา ๑ ปี นับแต่วันขึ้นบัญชี แต่ถ้ามีการสรรหาอย่างเดียวกันนี้อีก และได้ขึ้นบัญชีผู้ผ่านการเลือกสรรใหม่แล้ว บัญชีนี้เป็นอันยกเลิก

๗.๓ ผู้ที่ได้ขึ้นบัญชีผู้ผ่านการเลือกสรร ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ผ่านการเลือกสรร คือ

(๑) ผู้นั้นได้ขอสละสิทธิรับการแต่งตั้ง

(๒) ผู้นั้นไม่มารายงานตัว เพื่อรับรองแต่งตั้งภายในระยะเวลาที่กำหนด

(๓) ผู้นั้นมีเหตุไม่อาจเข้าปฏิบัติหน้าที่ราชการได้ตามกำหนดเวลาที่จะแต่งตั้ง

(๔) ผู้นั้นได้รับการแต่งตั้งไปแล้ว ให้ยกเลิกการขึ้นบัญชีผู้นั้นไว้ในบัญชีผู้ผ่านการเลือกสรรทุกบัญชีในการสรรหาครั้งเดียวกัน

/-4-9.การสั่งจ้างและแต่งตั้ง...

-4-

**9. การสั่งจ้างและแต่งตั้ง**

9.๑ ผู้ผ่านการเลือกสรรจะได้รับการแต่งตั้งตามลำดับที่ในบัญชีผู้ผ่านการเลือกสรร ตามตำแหน่งว่างขององค์การบริหารส่วนตำบลสินปุน

9.๒ ถ้าผ่านการเลือกสรรแล้ว และถึงลำดับที่ที่จะได้รับการแต่งตั้ง มีวุฒิการศึกษาสูงกว่าที่ได้กำหนดไว้ตามประกาศฯ นี้ จะนำมาใช้เรียกร้องสิทธิใด ๆ เพื่อประโยชน์ของตนเองไม่ได้

อนึ่งสำหรับการแต่งตั้งผู้ผ่านการคัดเลือกสรร หากองค์การบริหารส่วนตำบลสินปุน ตรวจพบภายหลังว่าผู้รับการคัดเลือกคุณสมบัติไม่ตรงตามมาตรฐานกำหนดตำแหน่ง องค์การบริหารส่วนตำบล สินปุน ขอสงวนสิทธิในการแต่งตั้ง และขอยกเลิกกรณีที่ได้แต่งตั้งไปแล้ว ทั้งนี้ ผู้ที่ประสงค์จะสมัครเข้ารับเลือกสรรเป็นพนักงานจ้าง ให้ติดต่อสอบถามรายละเอียดได้ที่ สำนักงานปลัด องค์การบริหารส่วนตำบลสินปุน หมายเลขโทรศัพท์ ๐-๗๗๓2 – 6103 และเว็บไซต์ http://www.sinpun.go.th

จึงประกาศให้ทราบโดยทั่วกัน

ประกาศ ณ วันที่ 11 เดือน ตุลาคม พ.ศ. ๒๕60



(นายภาคภูมิ ติณพันธ์)

นายกองค์การบริหารส่วนตำบลสินปุน